stanford-oval/wikipedia huggingface dataset:
Kipchoge Keino

| Mitalit | Mitalit | Mitalit |  |
| --- | --- | --- | --- |
|  Kipchoge Keino 2014 |  Kipchoge Keino 2014 |  Kipchoge Keino 2014 |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | México 1968 | 1 500 m |  |
|  Kultaa | München 1972 | 3 000 m esteet |  |
|  Hopeaa | México 1968 | 5 000 m |  |
|  Hopeaa | München 1972 | 1 500 m |  |
Hezakieh Kipchoge ”Kip” Keino (s. 17. tammikuuta 1940 Kipsano, Nandin piirikunta, Kenia) on kalenjiheimon nandi-haaraan kuuluva kestävyysjuoksija ja kaksinkertainen olympiavoittaja. Keino harjoitteli juoksua 1 800 metrin korkeudessa Kenian ylängöillä.
Arvokilpailu-uransa Kip Keino aloitti vuonna 1962 Kansainyhteisön kisoissa Perthissä, Australiassa, sijoittuen yhdenneksitoista kolmen mailin matkalla. Vuoden 1964 olympialaisissa Tokiossa hän sijoittui 5 000 metrillä viidenneksi ja karsiutui niukasti 1 500 metrin loppukilpailusta.
27. elokuuta 1965 Keino paransi 3 000 metrin maailmanennätystä kuudella sekunnilla aikaan 7.39,6 kilpailtuaan ensimmäistä kertaa koko matkalla. Myöhemmin samana vuonna hän rikkoi Ron Clarken nimissä olleen 5 000 metrin maailmanennätyksen ajalla 13.24,2. Vuoden 1966 Kansainyhteisön kisoissa Kingstonissa, Jamaikalla hän voitti sekä mailin että kolmen mailin kilpailut. Seuraavissa Kansainyhteisön kisoissa Edinburghissa, Skotlannissa hän voitti 1 500 metriä ja sijoittui kolmanneksi 5 000 metrillä.
Vuoden 1968 olympiakisoissa Meksikossa Keino voitti kultaa 1 500 metrin matkalta uudella olympiaennätyksellä 3.34,9 vaikka kertoman mukaan oli joutunut juoksemaan mailin matkan stadionille myöhästyttyään linja-autosta. Hän otti myös hopeaa 5 000 metriltä vaikka kärsi sappikivistä.
Neljä vuotta myöhemmin Münchenin kisoissa Keino voitti kultaa 3 000 metrin esteissä mutta jäi 1 500 metrillä Pekka Vasalan taakse hopealle.
Kilpakenttien ulkopuolella

Vuonna 1973 Kip Keino lopetti urheilu-uransa Kenian kansallissankarina. Keinon esimerkki on toiminut innoittajana monille Kenian huonoissa oloissa eläville nuorille. Nykyään Keino pitää vaimonsa Phyllisin kanssa orpokotia, Kip Keino Children's Homea, jossa elää nykyään noin 90 orpoa kenialaista lasta, joille Keino on tarjonnut mahdollisuuden menestyä elämässä ja kasvaa kunnollisiksi yhteiskunnan jäseniksi. Monet Keinon orpokodin lapsista ovatkin suorittaneet yliopistotutkintoja, jotkut jopa väitelleet tohtoriksi. Vuonna 2000 Keino toteutti pitkäaikaisen unelmansa ja avasi koulun, Kip Keino Schoolin, jota käy nykyään noin 300 kenialaislasta.
Keino toimi Kenian Olympiakomitean puheenjohtajana lähes 20 vuoden ajan vuoteen 2017 asti.
Keino pidätettiin lokakuussa 2018 ja häntä ja eräitä muita vastaan nostettiin korruptiosyyte.
Aiheesta muualla

Paavo Noposen ja Voitto Raatikaisen radioselostus Münchenin estejuoksusta
Paavo Noposen ja Voitto Raatikaisen radioselostus Münchenin 1500 metrin loppukilpailusta
Miesten 1 500 metrin juoksun olympiavoittajat
Miesten estejuoksun olympiavoittajat
Kapital (albumi)

| Kapital Laibach |
| --- | --- | --- |

Studioalbumin tiedot
 Äänitetty : 1989–1992
 Julkaistu: 21. huhtikuuta 1992
 Tuottaja(t): Laibach
 Tyylilaji: industrial, hip hop
 Kesto: CD:  78:42 LP:  80:49 MC:  84.45
 Levy-yhtiö: Mute
Laibachin muut julkaisut
| Sympathy for the Devil 1990 | Kapital 1992 | NATO 1994 |
Kapital on Laibach-yhtyeen albumi. Levy ilmestyi keväällä 1992 varoittamaan entisiä itäblokin maita kapitalismista. Levyä on kutsuttu Karl Marxin Pääoman jatko-osaksi tai päivitykseksi. Kaikista kappaleista on eri versiot LP-, kasetti- ja CD-versioilla. Laibachin sivuyhtyeen Germanian kappaletta "Steel Trust" ei ole CD-versiolla. Moniin levyn kappaleisiin on samplattu repliikkejä eri elokuvien ääniraidoilta, muun muassa elokuvista Lemmy Caution – piru mieheksi, Rosemaryn painajainen ja THX 1138.
Kappaleet > CD-version kappalejärjestys

Decade Null – 2.55
Everlasting in Union – 4.09
Illumination – 3.58
Le Privilege des Morts – 5.34
Codex Durex – 3.04
Hymn to the Black Sun – 5.31
Young Europa, Pt. 1-10 – 6.22
Volga
Zest
Diminuendo
Memoire
Nacht des Traums
Meat and Dream
Mezza Voce
Masha
Faith in Ferro-Concrete
Pro/Forma
The Hunter's Funeral Procession – 5.33  (From the "Wunderhorn" Trilogy)
White Law – 4.23
Wirtschaft Ist Tot – 7.12
Torso – 4.15
Entartete Welt (The Discovery of the North Pole) – 8.23
Kinderreich [English Version] – 4.08
Sponsored by Mars – 5.37
Regime of Coincidence, State of Gravity – 7.28
Kappaleet > Kasettiversion kappalejärjestys

0
Decade Null
Everlasting in Union
Illumination
Codex Tobus
Le Privilege des Morts
Hymn to the Black Sun
Young Europa
Volga
Zest
Diminuendo
Memoire
Nacht des Traums
Meat and Dream
Mezza Voce
Masha
Faith in Ferro-Concrete
Pro/Forma
Entartete Welt (The Discovery of the North Pole)
I
White Law
Wirtschaft Ist Tot
Torso
The Hunter's Funeral Procession (From the "Wunderhorn" Trilogy)
Kinderreich
Sponsored by Mars
Regime of Coincidence, State of Gravity
Germania: Steel Trust
Kappaleet > LP-version kappalejärjestys

0
Decade Null
Everlasting in Union
Hymn to the Sun
Illumination
I
Codex Tobus
Le Privilege Des Morts
Young Europa
Volga
Zest
Diminuendo
Memoire
Nacht des Traums
Meat and Dream
Mezza Voce
Masha
Faith in Ferro-Concrete
Pro/Forma
Torso
+
White Law
Entartete Welt (The Discovery of the North Pole)
Wirtschaft Ist Tot
Kinderreich
-
The Hunter's Funeral Procession (From the "Wunderhorn" Trilogy)
Sponsored by Mars
Regime of Coincidence, State of Gravity
Germania: Steel Trust
Levyn teko

Kaikki kappaleet säveltänyt, sanoittanut ja sovittanut Laibach, paitsi Kinderreich kasetti- ja CD-versiot sanoittanut "Einstein" ja Steel Trust säveltänyt ja sovittanut Bertrand Burgalat sekä sanoittanut Germania. Kaikki kappaleet tuottanut Laibach, paitsi Le Privilege des Morts, Codex Tobus/Codex Durex, The Hunter's Funeral Procession, White Law, Torso, Entartete Welt ja Regime of Coincidence, State of Gravity tuottanut Laibach ja Paul Kendall, Young Europa tuottanut Laibach ja Julian Briottet sekä Steel Trust tuottanut Rico Conning. Nauhoittanut ja miksannut Paul Kendall, Julian Briottet ja Laibach, Wirtschaft Ist Tot miksattu yhdessä Daniel Millerin kanssa, Steel Trust miksannut Rico Conning. Kappaleet tehty ja ohjelmoitu NSK studio Reichstagissa, Ljubljanassa. Ne on nauhoitettu ja miksattu Worldwide-studiossa Lontoossa.
Levyn teko > Vierailijat

Cveto Kobal: laulu (Hymn to the Black Sun, The Hunter's Funeral Procession, Wirtschaft Ist Tot, Entartete Welt ja Sponsored by Mars), taustalaulu (Everlasting in Union, Codex Tobus/Codex Durex, White Law ja Kinderreich), huilu (Entartete Welt)
α 60: laulu (Le Privilege des Morts)
G. Gibbs: laulu (Hymn to the Black Sun)
O.S. Sobers: laulu (Hymn to the Black Sun)
Poppy: laulu (Kinderreich)
Ollie Kraus: sello (Kinderreich)
Yuri Gagarin: erikoisvierailu (Sponsored by Mars)
Kike (futsalpelaaja)

| Mitalit | Mitalit | Mitalit |  |
| --- | --- | --- | --- |
|  Kike (futsalpelaaja) |  Kike (futsalpelaaja) |  Kike (futsalpelaaja) |  |
Maa:  Espanja
Miesten futsal
| MM-kilpailut  | MM-kilpailut  | MM-kilpailut  |  |
|  Kultaa | Guatemala 2000 |  |  |
|  Kultaa | Kiinan Taipei 2004 |  |  |
|  Hopeaa | Brasilia 2008 |  |  |
|  Hopeaa | Thaimaa 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Venäjä 2001 |  |  |
|  Kultaa | Tšekki 2005 |  |  |
|  Kultaa | Portugali 2007 |  |  |
|  Kultaa | Unkari 2010 |  |  |
|  Kultaa | Kroatia 2012 |  |  |
|  Pronssia | Italia 2003 |  |  |
Enrique Boned Guillot (taiteilijanimeltään Kike; s. 4. toukokuuta 1978 Valencia) on espanjalainen futsalpelaaja, joka edustaa ElPozo Murciaa ja Espanjan futsalmaajoukkuetta. Pelipaikaltaan Kike on puolustaja eli fixo.
Hän on voittanut kahdesti MM-kilpailut, vuosina 2000 ja 2004, sekä saanut kahdesti MM-hopeaa, 2008 ja 2012. Vuoden 2012 MM-kisoissa Kike palkittiin Silver Ballilla eli kisojen toiseksi parhaan pelaajan palkinnolla. EM-kultaa Kike on voittanut viidesti, vuosina 2001, 2005, 2007, 2010 ja 2012. Vuoden 2012 EM-kisoissa hänet valittiin turnauksen parhaaksi pelaajaksi. Seuratasolla hän on voittanut neljä Espanjan mestaruutta.
Vuodesta 2001 asti Kike on pelannut ElPozo Murciassa. Kike valittiin vuonna 2009 maailman parhaaksi futsalpelaajaksi. Hän on osallistunut neljiin MM-kilpailuihin.
Käännös suomeksi
Kika van Es

Kika van Es
| Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Maa:   Alankomaat> Naisten jalkapallo. |
| --- | --- | --- | --- |
|  Hopeaa | Ranska 2019 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Hollanti 2017 | Jalkapallo |  |
Kika van Es (s. 11. lokakuuta 1991) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa helmikuun 2021 loppuun mennessä 67 maaottelua. Ensimmäisen maaottelunsa hän pelasi Valko-Venäjää vastaan 21. marraskuuta 2009. Hän voitti Euroopan-mestaruuden 2017 ja saavutti MM-hopeaa 2019. Hän pelasi MM-turnauksessa avauskokoonpanossa kahdessa alkulohko-ottelussa ja tuli vaihdosta kentälle neljännesvälierässä.
Seuratasolla van Es edustaa FC Twenteä, jossa hän pelasi jo kaudella 2017–2018. Kausina 2012–2016 hän pelasi PSV Eindhovenissa, kaudella 2016–2017 Achilles '29:ssä, kaudella 2018–2019 AFC Ajaxissa ja kaudella 2019–2020 englantilaisseura Evertonissa.
Kenno-rakenne

Kenno-Rakenne (Oy Rakennustoimisto Kenno-Rakenne Byggnadsbyrå Ab, myöh. Näätätien Rakennuspalvelu Oy) oli Vantaalla sijaitseva, pääkaupunkiseudulla ja sen lähialueilla toimiva korjausrakentamiseen erikoistunut yhtiö. Kenno-Rakenne oli yksi Suomen vanhimmista korjausrakennusalan perheyhtiöistä, se perustettiin vuonna 1956 ja se hakeutui konkurssiin syyskuussa 2017. Yrityksen liiketoiminta-alueina korjausrakentamisessa olivat linjasaneeraukset, julkisivusaneeraukset sekä toimitilojen ja kiinteistöjen muutostyöt.
Kenno-Rakenteen perusti Erland Walldén ja vuodesta 1988 lähtien yhtiötä johti Erland Walldénin poika KTM Tom Walldén.
Kenney Jones

Kenneth Thomas "Kenney" Jones (s. 16. syyskuuta 1948) on englantilainen rumpali, joka on vaikuttanut muun muassa The Small Faces, The Faces ja The Who -yhtyeissä. Jones tuli The Whon edesmenneen Keith Moonin tilalle loppusyksystä 1978.
Jones on vaikuttanut yhtyeissä vuodesta 1964 lähtien ja merkityksellinen ura alkoi vuotta myöhemmin The Small Faces -modyhtyettä perustettaessa. Jones soitti yhtyeessä rumpuja yhtyeen The Facesin hajoamiseen saakka vuoteen 1975. Marraskuussa 1978 The Whon kitaristi Pete Townshend pyysi 1960-luvun modpiireistä tuttua Jonesia yhtyeeseen yliannostukseen kuolleen Keith Moonin korvaajaksi. Jones jätti The Whon vuonna 1988, koska hänen soittotekniikkansa ei miellyttänyt laulaja Roger Daltreytä. Jones palasi lavalle The Whon kanssa kesällä 2014 soittamaan keikan Huntwoodin poolokerholla, jonka Jones itse omistaa.
Jones tunnetaan konservatiivipuolueen kannattajana ja ketunmetsästyksen tukijana. Jonesilla todettiin eturauhassyöpä syyskuussa 2013.
Kipsi (albumi)

| Kipsi Klamydia |
| --- | --- | --- |

Studioalbumin tiedot
 Julkaistu: 1996
 Tyylilaji: punk rock
 Levy-yhtiö: Teenage Rebel Records
Klamydian muut julkaisut
| Pää kiinni painajainen 1992 | Kipsi 1996 | Klamytologia 1998 |
Kipsi  on suomalaisen Klamydian ja saksalaisen Die Lokalmatadoren vuonna 1996 julkaistu albumi. Albumilla Klamydia soittaa Die Lokalmatadoren kappaleita suomeksi ja Die Lokalmatadore Klamydian kappaleita saksaksi. Albumista on tehty sekä Saksan- että Suomen-painos.
Kappaleet

Klamydia: Veneen sain
Klamydia: Tankoo
Lokalmatadore: Wat will der Sack da?
Lokalmatadore: Fisch auf Finnland
Klamydia: Mammahälytys
Lokalmatadore: Du kannst nur ein mal
Klamydia: Luontoäidin vuo
Lokalmatadore: Politesse
Lokalmatadore: Mä haluan pillu
Klamydia: Pumpattava Barbara
Lokalmatadore: Nuttenbrause
Klamydia: Perseeseen
Lokalmatadore: Koskenkorva
Kiprian Storoževilainen

Pyhittäjä Kiprian Storoževilainen oli pyhittäjä Adrian Ondrusovalaisen oppilas. Ennen kääntymystään pyhittäjä Kiprian oli rosvopäällikkö, joka erilaisten vaiheiden jälkeen jäi vangiksi, koki ihmeellisen vapautumisen ja meni Ondrusovan luostariin vihkiytyen siellä munkiksi.
Pyhittäjä Kiprian Storoževilainen kuoli noin vuonna 1598 ja hänet lasketaan Suomessa kuuluvaksi Karjalan valistajiin.
Ortodoksinen kirkko kunnioittaa hänen muistoaan vuosittain marraskuun 2. päivänä sekä Karjalan valistajien yhteisenä muistopäivänä lokakuun viimeisen päivän ja marraskuun 6. päivän välisenä lauantaina.
Aiheesta muualla

Ortodoksi.net / Pyhittäjä Kiprian Storoževilainen (Arkistoitu – Internet Archive)
Katona

Katona voi tarkoittaa seuraavia:
Sukunimi

András Katona (s. 1938), unkarilainen vesipalloilija ja olympiamitalisti
Gábor Katona (s. 1952), unkarilainen kolmiloikkaaja ja pituushyppääjä
István Katona (s. 1928) , unkarilainen roomalaiskatolinen piispa
József Katona (1791–1830), unkarilainen kirjailija ja juristi
Kerry Katona (aik. McFadden,  s. 1980), englantilainen laulaja ja televisioesiintyjä
Raimo Katona (vuoteen 1950 Kettunen, 1930–2001), suomalainen kenraalimajuri ja jalkaväen tarkastaja 1980–1984.
Muita

Katonajärvi, järvi Lapissa Raumalla Satakunnassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kiikalan kirkko

| Kiikalan kirkko |
| --- | --- |
 Kiikalan kirkko ja kellotapuli
Rakentamisvuosi:  1859
Materiaali:  puu
Tyylisuunta:  uusgoottilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kiikalan kirkko, sankarihaudat:
Kunnia Herralle Taivaan ja maan tämäkin hauta kertovi kirkkauttaan. Vaikka ihminen ei kyllä tajuta voi sitä siunausta minkä kärsimys toi.
Kiikalan kirkko on Salon seurakunnan kirkko Kiikalassa Salossa. Kirkko on Kiikalan seurakunnan kolmas ja se on rakennettu vuonna 1859. Puurakenteinen kirkko on tyyliltään uusgoottilainen pitkäkirkko. Kolminivelinen kellotapuli on vuodelta 1800. Nykyisen kirkon valmistuessa vuonna 1859 kellot siirrettiin siitä kirkon länsitorniin.
Aiheesta muualla

Kiikalan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kazanin Kreml

Kazanin Kreml.
Kazanin Kreml (ven. Казанский кремль, Kazanski kreml, tat. Казан кирмәне, Qazan kirməne) on Venäjän federaatioon kuuluvassa Tatarstanin tasavallan pääkaupungissa Kazanissa sijaitseva kreml, joka juontaa juurensa aina Volgan Bulgarian, Kultaisen ordan ja Kazanin kaanikunnan ajoille. Sen alkuperäinen rakenne on pysynyt olennaisesti muuttumattomana Bulgarian ajoista saakka. Kazanin Kreml sisältää useita historiallisia ja arkeologisia komplekseja. Kazanin Kreml on Unescon maailmanperintökohde.
Galleria

Kazanin Kreml yläpuolelta kuvattuna.
Kazanin Kreml 1600-luvulla.
Vuonna 1839.
Vuonna 1894.
Pääsisäänkäynti ja Spasskaja-torni 1900-luvun alussa.
Qolşärif -moskeija.
Söyembikä-torni.
Marian ilmestyksen katedraali.
Palatsikirkko.
Kirkastumisen torni.
Tainitskaja-torni.
Konsistoritorni.
Spasskaja-torni.
Presidentin palatsi.
Tykistöhovin päärakennus.
Tykistöhovin pohjoinen rakennus.
Kazanin kaanien haudat.
Lounaistorni.
Kaakkoistorni.
Kenno

Kenno on päältä tai edestä avoin lokero. Kenno-sana voi viitata johonkin seuraavista:
aurinkokenno, laite, jolla auringon säteily muunnetaan sähköenergiaksi
valoherkkä kenno, digitaalinen valokuvauslaite, esimerkiksi CCD-kenno tai CMOS-kenno
kenno, mehiläispesän vahakakun lokero
galvaaninen kenno, jännitelähde, joka tuottaa sähkövirtaa hapetus-pelkistysreaktioiden avulla
elektrolyysikenno, elektrolyyttiin sijoitettuja elektrodeja
kennorakenne, materiaaliratkaisu, jossa hyödynnetään kennomaista muotoa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kenno”, voi hakea sivunnimihaulla, laajalla sivunnimihaulla tai tekstihaulla.
Kai no san kyōdai

| Kai no san kyōdai |
| --- | --- |

甲斐の三兄弟   (Kain kolme veljestä)
Genre: draama, seikkailu, toiminta 
Manga
Tekijä: Yoshihiro Takahashi
Julkaisija:  Shūeisha  Punainen Jättiläinen
Sarjajulkaisulehti: Business Jump
Ensimmäinen painatus: 2008 – 2008
Kirjojen lukumäärä: 1 
Kai no san kyōdai (jap. 甲斐の三兄弟, suom. Kain kolme veljestä) on 63-sivuinen Ginga Nagareboshi Gin -lisätarina Tiikeriveljesten, Akatoran, Chūtoran ja Kurotoran, elämästä pentuina. Tarina julkaistiin Business Jump -mangalehden numeroissa 5/2008 (32 sivua, sisälsi kolme värisivua) ja 6/2008 (31 sivua), ja sisällytettiin sitten Ginga Nagareboshi Gin Shin Gaiden -tarinakokoelmaan. Tarina tehtiin Ginga Nagareboshi Gin animen japanilaisen DVD-boksin julkaisun kunniaksi.
Tarina > Suuri taistelu

Akakabuto on juuri iskenyt kimpussaan olleen Akatoran maahan ja puhkaissut sen vasemman silmän. Akatora hyökkää uudelleen karhun kimppuun suoraan edestä. Karhu osaa ennakoida hyökkäyksen ja raatelee Akatoralta vasemman etujalan irti. Siitä huolimatta Akatora syöksyy Akakabuton vasempaan silmään ja onnistuu puhkaisemaan sen. Sen jälkeen raivostunut karhu lyö Akatoraa ja hän putoaa maahan. Muiden koirien hyökätessä raivokkaasti karhun kimppuun, Akatora on enää hädin tuskin hengissä, ja alkaa muistella varhaiselämäänsä.
Tarina > Hylkääminen vuorille

Tiikeriveljeksiä oli alun perin viisi, joista kaksi myytiin. Omistaja laittoi loput kolme pentua pahvilaatikkoon, ajoi autollaan vuorille ja jätti laatikon sinne. Pennut saivat laatikon vaivoin auki. Aluksi pennut eivät poistuneet laatikosta ollenkaan, vaikka vettä satoi ja nälkä vaivasi.
Noin neljän päivän kuluttua laatikolle luikerteli käärme. Se hyökkäsi kohti pentuja, mutta ei osunut. Akatora ei pelännyt, vaan hyökkäsi käärmeen kimppuun. Kurotora ja Chūtora katsoivat aluksi peloissaan vierestä, mutta rohkaistuvat itsekin käymään käärmeen kimppuun. Lopulta pennut saivat revittyä käärmeen hengiltä. Ne olivat uuvuksissa, mutta ylpeitä ensimmäisestä voitostaan ja itse hankkimastaan saaliista.
Tarina > Näädän ensimmäinen hyökkäys

Eräänä yönä Akatora huomasi puunoksalla näädän, muttei kiinnittänyt asiaan enempää huomiota. Aamun sarastaessa Akatora kuitenkin heräsi siihen, kun näätä seisoi aivan laatikon vieressä. Ennen kuin hän ehti tehdä mitään, näätä hyökkäsi heidän kimppuunsa. Hän ja Chūtora ehtivät pois laatikosta, mutta Kurotora jäi näädän hampaisiin, ja menetti näin oikean silmänsä.
Silloin metsästä juoksi suuri tanskandoggi ja läimäytti näädän irti Kurotorasta ja ajoi sen tiehensä. Koira oli Ben. Hän lohdutti Kurotoraa ja toi pennuille ruoaksi fasaanin. Benin piti kuitenkin lähteä takaisin omistajansa luo.
Tarina > Näädän toinen hyökkäys

Näädän hyökkäyksen jälkeen Tiikeriveljekset elelivät jonkin aikaa rauhassa, rapuja, sammakoita, heinäsirkkoja ja kastematoja saalistellen. Öisin pennut pitivät kuitenkin vuorollaan vahtia näädän varalta. Uni kuitenkin vei voiton pennuista, ja näätä hyökkäsi uudelleen. Se nappasi Chūtoraa oikeasta korvasta ja lähti raahaamaan tätä mukanaan; näin Chūtora menetti oikean korvansa. Akatora ja Kurotora lähtivät niiden perään.
Jonkin ajan kuluttua Ben saapui tapansa mukaan tuomaan pentujen laatikon luo ruokaa, ja hämmästyi, kun ne eivät olletkaan siellä. Ben huhuili niiden perään ja nuuhki maata koittaen löytää ne. Benin hämmästys oli suuri, kun se vihdoin löysi pennut: ne olivat raivokkaassa taistelussa näätää vastaan. Yksikään pennuista ei antanut yhtään periksi, vaan ne taistelivat hurjemmin ja päättäväisemmin kuin koskaan aiemmin. Vihdoin pitkän ja verisen taistelun päätteeksi pennut saivat näädän hengiltä, ja Ben suorastaan itki ylpeydestä.
Tarina > Akatoran kuolema

Akatoran muistelmat päättyvät, ja tarina palaa takaisin Suuren taistelun sotatantereelle, jossa koirat ovat kokoontuneet kuolevan Akatoran ympärille. Gin yrittää ravistella Akatoraa hereille, ja Ben liikuttuu, kuinka Akatora puolusti häntä henkensä kustannuksella. Lopulta Akatora nukkuu pois, ja Ben itkee pahoillaan siitä, ettei pystynyt suojelemaan pikkuista hoidokkiaan loppuun asti. Muut koirat haluavat kostaa Akatoran kuoleman, ja saavat siitä valtavasti lisää voimaa hyökätessään taas Akakabuton kimppuun.
Aiheesta muualla

Gingapedia
Hopeanuoli.com
Gingasite.net
Kirkonopettaja

Kirkonopettajilla (lat. Doctor Communis Ecclesiae) tarkoitetaan katolisessa kirkossa teologeja, joiden opetuksista on ollut hyötyä koko kristilliselle kirkolle, ja joiden oppineisuuden ja pyhyyden paavi tai ekumeeninen kirkolliskokous on tunnustanut. Arvo myönnetään hyvin harvoin, ja ainoastaan kuoleman ja pyhimykseksi julistamisen jälkeen. Mikään ekumeeninen kirkolliskokous ei ole vielä käyttänyt oikeuttaan julistaa joku kirkonopettajaksi.
Alun perin luetteloon kuuluivat ainoastaan läntisen kirkon teologit Ambrosius, Augustinus, Hieronymus ja paavi Gregorius Suuri, jotka nimitettiin opettajiksi vuonna 1298. Itäisen kirkon opettajat, Athanasios, Basileios, Johannes Khrysostomos ja Gregorios Nazianzilainen nimitettiin opettajiksi yhdessä läntisen teologin Tuomas Akvinolaisen kanssa vuonna 1568. Viidestä viimeisestä nimityksestä neljä on annettu naisille.
Kirkonopettajien ansiot ovat aiheiltaan ja laadultaan hyvin erilaisia. Jotkut heistä olivat ensisijaisesti kirjeitä ja lyhyitä tutkielmia kirjoittaneita kirjoittajia (kuten Gregorius ja Ambrosius). Jotkut olivat mystikkoja (kuten Katariina Sienalainen, Jeesuksen Teresa ja Ristin Johannes). Varhaisten kirkonopettajien kirjoitukset antavat hyvän kuvan varhaiskristillisyydestä. Monet kirjoittivat puolustuskirjoituksia kirkolle harhaoppeja vastaan (kuten Augustinus, Bellarmino). Augustinus kirjoitti myös varhaisimman tunnetun omaelämäkerran (Tunnustukset). Bedan Historia ecclesiastica gentis Anglorum ("Englannin kansan kirkkohistoria") on merkittävä varhaiskeskiaikaisen Englannin tietolähde. Systemaattisiin teologeihin kuuluvat skolastikot Tuomas Akvinolainen, Anselm Canterburylainen ja Albert Suuri, jotka nähdään myös yksinä merkittävimmistä läntisen Euroopan ajattelijoista keskiajalla.
Luettelo kirkonopettajista

Katolinen kirkko lukee seuraavat kolmekymmentäseitsemän henkilöä kirkonopettajiksi. Luettelossa on annettu nimitysvuosi, jos se on tiedossa. Tähdellä merkityt ovat myös ortodoksisen kirkon kunnioittamia, mutta ortodoksinen kirkko ei käytä termiä "kirkonopettaja".
Paavi Gregorius Suuri - 1298 *
Pyhä Ambrosius (n. 340–397) - 1298 *
Pyhä Augustinus, Doctor Gratiae - 1298 *
Pyhä Hieronymus - 1298 *
Pyhä Johannes Khrysostomos - 1568 *
Pyhä Basileios Suuri - 1568 *
Pyhä Gregorios Nazianzilainen - 1568 *
Pyhä Athanasios Suuri - 1568 *
Pyhä Tuomas Akvinolainen, Doctor Angelicus (1225–1274) - 1568
Pyhä Bonaventura, Doctor Seraphicus - 1588
Pyhä Anselm Canterburylainen, Doctor Magnificus (1033/1034–1109) - 1720
Pyhä Isidorus Sevillalainen (560–636) - 1722 *
Pyhä Petrus Chrysologus - 1729 *
Paavi Leo I - 1754 *
Pyhä Petrus Damianus - 1828
Pyhä Bernard, Doctor Mellifluus (1090–1153) - 1830
Pyhä Hilarius Poitierslainen - 1851 *
Pyhä Alphonsus Liguori, Doctor Zelantissimus - 1871
Pyhä Frans Salesilainen (1567–1622) - 1877
Pyhä Kyrillos Aleksandrialainen, Doctor Incarnationis (376–444) - 1883 *
Pyhä Kyrillos Jerusalemilainen (315–386) - 1883 *
Pyhä Johannes Damaskolainen - 1883 *
Beda Venerabilis (672–735) 1899 *
Pyhä Efraim Syyrialainen - 1920 *
Pyhä Petrus Canisius - 1925
Pyhä Ristin Johannes, Doctor Mysticus - 1926
Pyhä Roberto Bellarmino - 1931
Pyhä Albert Suuri, Doctor Universalis - 1931
Pyhä Antonius Padovalainen, Doctor Evangelicus - 1946
Pyhä Lorenzo Brindisiläinen, Doctor Apostolicus - 1959
Pyhä Jeesuksen Teresa - 1970
Pyhä Katariina Sienalainen - 1970
Pyhä Jeesus-lapsen Teresa - 1997
Pyhä Johannes Avilalainen - 2012
Pyhä Hildegard Bingeniläinen - 2012
Pyhä Grigor Narekilainen - 2015[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Doctors of the Catholic Church (englanniksi)
Petrus Damianus